Kar rol op snelwegDie ongeluk op die N1/N3-snelweg in Gauteng op 10 Julie 2015 Foto Netcare 911 Een persoon is dood en drie ernstig beseer nadat ŉ motor Vrydagaand omstreeks 22:30 op die snelweg in Gauteng, waar die N1 en N3 verdeel, gerol het. “Die pad was besaai met wrakstukke van die motor toe paramedici en die brandweer by die toneel opgedaag het,” het Chris Botha, woordvoerder van Netcare 911, in ŉ verklaring gesê. “Die motor het op sy kant tot stilstand gekom.” Botha het gesê drie persone wat ernstig beseer is, is op die toneel behandel voor hulle na verskeie hospitale geneem is vir verdere behandeling. Die oorsaak van die ongeluk is nog nie bekend nie. Die polisie stel ondersoek in.